ΓΡΑΠΤΗ ΕΡΩΤΗΣΗ P-3092/00

υποβολή: Piia-Noora Kauppi (PPE-DE) προς την Επιτροπή

(25 Σεπτεμβρίου 2000)

Θέμα: Είσπραξη προστίμων στην ΕΕ

Στη Φινλανδία το ύψος του προστίμου συνδέεται με την φερεγγυότητα εκείνου επί του οποίου το πρόστιμο έχει επιβληθεί, έτσι ώστε το ημερήσιο πρόστιμο αποτελεί σταθερή αναλογία του ημερησίου εισοδήματος του παραβάτη, δηλ. το 1/6 του καθαρού εισοδήματός του. Για αυτό το σκοπό, το καθαρό εισόδημα καθορίζεται επί της βάσης του μηνιαίου εισοδήματος του παραβάτη, όπωςπολογίσθηκε σύμφωνα με την πλέον πρόσφατη φορολογική εκτίμηση μείον ορισμένους φόρους και επιβαρύνσεις που καθορίζονται εκ του νόμου και μείον ένα σταθερό επίδομα βασικής κατανάλωσης.

Το πρόστιμο επιβάλλεται ανά ημέρα, με μία ημέρα ως ελάχιστο και 120 ως ανώτατο όριο. Το συνολικό ποσό του προστίμου είναι το ημερήσιο ποσό πολλαπλασιαζόμενο επί τον αριθμό των ημερών. Η νομοθεσία δεν καθορίζει ανώτατο ποσό. Στην πράξη, ηπέρβαση του ορίου ταχύτητας κατά 30 χιλ. περίπου την ώρα μπορεί να έχει ως αποτέλεσμα την επιβολή προστίμου εκατοντάδων χιλιάδων φινλανδικών μάρκων. Τέτοιαψηλά πρόστιμα είναι τελείως δυσανάλογα με π.χ. τα πρόστιμα που επιβάλλονται από τα δικαστήρια για την άσκηση βιαιοπραγίας όπου διακυβεύεται η φυσική ακεραιότητα άλλου προσώπου. Όταν ηπέρβαση του ορίου ταχύτητας δεν θέτει σε σοβαρό κίνδυνο την κυκλοφορία το αδίκημα και η επιβαλλόμενη ποινή θα πρέπει να έχουν μεταξύ τους λογική αντιστοιχία.

Στις χώρες της Ευρωπαϊκής Ένωσης ισχύουν σχετικά με τα πρόστιμα διαφορετικές πρακτικές. Σε μερικές χώρες καθορίζεται με σαφήνεια ποιο είναι το ανώτατο όριο των ημερησίων προστίμων και σε τι ανώτατο ποσό ανέρχεται αυτό. Κατά τον καθορισμό του ημερησίου προστίμου λαμβάνονται, μεταξύ άλλων,πόψη το εισόδημα του παραβάτη, τα περιουσιακά του στοιχεία και ενδεχομένως η φερεγγυότητά του.

Γνωρίζει η Επιτροπή την άνιση μεταχείριση των πολιτών όσον αφορά τα πρόστιμα για τηνπέρβαση των ορίων ταχύτητας σε σχέση με άλλα αδικήματα; Έχει η Επιτροπή προβεί σε ανασκόπηση των διαφόρων πρακτικών των κρατών μελών σχετικά με τα πρόστιμα; Ποια είναι η άποψη της Επιτροπής για τα δυσαναλόγωςψηλά πρόστιμα; Σχεδιάζει η Επιτροπή να προβεί σε εναρμόνιση των πρακτικών σχετικά με την επιβολή προστίμων για παραβάσεις του ορίου ταχύτητας;

Απάντηση του κ. Vitorino εξ ονόματος της Επιτροπής

(23 Οκτωβρίου 2000)

Αν και γενικά η Επιτροπή είναι της άποψης ότι τα πρόστιμα πρέπει να είναι ανάλογα με το μέγεθος της παράβασης για την οποία επιβλήθηκαν, πρέπει να αναγνωριστεί ότι είναι πολύ δύσκολο να καθοριστεί εάν το κριτήριο αυτό πληρούται σε κάθε περίπτωση. Τα διάφορα κράτη μέλη πιθανόν να έχουν διαφορετικά πρόστιμα και ό,τι εμφανίζεται ως αναλογικό σε ένα κράτος μέλος μπορεί να είναι δυσανάλογο σε ένα άλλο κράτος μέλος.

Η Επιτροπή γνωρίζει ότιπάρχουν σημαντικές διαφορές μεταξύ των κρατών μελών σε ό,τι αφορά τα πρόστιμα γιαπέρβαση του ορίου ταχύτητας. Νομοθεσία σε ευρωπαϊκό επίπεδο που να καθορίζει τα ανώτατα όρια που πρέπει να επιβάλλονται σε τέτοιες περιπτώσεις δενπάρχει. Η Ευρωπαϊκή Σύμβαση σχετικά με τις αποφάσεις έκπτωσης από το δικαίωμα οδήγησης που ενέκρινε το Συμβούλιο στις 17 Ιουλίου 1998(1) δεν εναρμονίζει τις ποινές για τις οδικές παραβάσεις. Άρα το θέμα ανήκει στη διακριτική ευχέρεια των κρατών μελών.

Η ειδική Σύνοδος του Ευρωπαϊκού Συμβουλίου του Τάμπερε τον Οκτώβριο 1999 για τη δημιουργία ενός χώρου για την ελευθερία, την ασφάλεια και τη δικαιοσύνη, προσδιόρισε τομείς προτεραιότητας για την προσέγγιση των κυρώσεων. Το μεν συμπέρασμα 23 ζητάει τη θέσπιση νομοθεσίας που θα προβλέπει αυστηρές κυρώσεις κατά της παράνομης διακίνησης ανθρώπων και της οικονομικής εκμετάλλευσης των μεταναστών, το δε συμπέρασμα 48 - τουλάχιστον σε μια πρώτη φάση περιορίζει τις προσπάθειες συμφωνίας για κοινές κυρώσεις σε ένα αριθμό τομέων ειδικής σημασίας. Τα πρόστιμα γιαπερβολική ταχύτητα δεν προβλέπονται μεταξύ αυτών των τομέων.

(1) ΕΕ C 216 της 10.7.1998.